
APSTIPRINA
Akciju sabiedrības "Augstsprieguma tīkls" divi valdes locekļi
vārds un uzvārds norādīts elektroniskajos parakstos, 
datums norādīts pēdējā elektroniskā paraksta laika zīmogā
 
SASKAŅOTS
Iepirkuma procedūras (ID Nr. AST 2026/84-ES) 
komisijas sēdē 
2026.gada __.____, protokols Nr.__

[bookmark: _Hlk134733688]Akciju sabiedrības "Augstsprieguma tīkls"
[bookmark: _Hlk142568068]sarunu procedūras, publicējot dalības uzaicinājumu
"Jaunas 110 kV elektropārvades līnijas “Salacgrīva - Stiene” projektēšana un izbūve"
(ID Nr. AST 2026/84-ES)
NOLIKUMS

1. NOLIKUMĀ LIETOTIE TERMINI
1.1. [bookmark: _Hlk142488620][bookmark: _Hlk156828308]Sarunu procedūras, publicējot dalības uzaicinājumu "Jaunas 110 kV elektropārvades līnijas “Salacgrīva - Stiene” projektēšana un izbūve" (identifikācijas Nr. AST 2026/84-ES) nolikumā (turpmāk - Nolikums) ir lietoti šādi termini:
1.1.1. Iepirkums –  sarunu procedūra, publicējot dalības uzaicinājumu "Jaunas 110 kV elektropārvades līnijas “Salacgrīva - Stiene” projektēšana un izbūve" (identifikācijas Nr. AST 2026/84-ES);
1.1.2. Pasūtītājs – akciju sabiedrība "Augstsprieguma tīkls", vienotais reģistrācijas Nr. 40003575567, adrese Dārzciema iela 86, Rīga, Latvija, LV-1073; norēķinu rekvizīti: AS "SEB banka", kods UNLALV2X, konta Nr. LV55UNLA0050000858505; kontakti: tālrunis +371 67728353, mob. tālrunis +371 20209007, e-pasts: ast@ast.lv;
1.1.3. Komisija – ar Pasūtītāja 06.07.2026. rīkojumu Nr. 2.2/2026/126 izveidota komisija, kas pilnvarota organizēt Iepirkumu;
1.1.4. [bookmark: _Hlk205375031]EIS – Iepirkumu uzraudzības biroja pārziņā esoša valsts informācijas sistēma tīmekļvietnē https://www.eis.gov.lv, kas sastāv no e-izziņu, e-pasūtījumu, e-konkursu un e-izsoļu apakšsistēmām[footnoteRef:2]; [2:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883. Reģistrācijas veidlapas un plašāka informācija atrodama EIS tīmekļvietnē https://www.eis.gov.lv/EIS/Publications/PublicationView.aspx?PublicationId=4&systemCode=CORE.
] 

1.1.5. Pircēja profils – internetā publiski pieejama Pasūtītāja vietne EIS e-konkursu apakšsistēmā https://www.eis.gov.lv/EKEIS/Supplier/Organizer/3219 piedāvājumu saņemšanai, kurā Pasūtītājs ievieto informāciju par iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju;
1.1.6. piegādātājs – fiziskā vai juridiskā persona, pasūtītājs, sabiedrisko pakalpojumu sniedzējs vai šādu personu apvienība jebkurā to kombinācijā, kas attiecīgi piedāvā veikt būvdarbus, piegādāt preces vai sniegt pakalpojumus;
1.1.7. kandidāts – piegādātājs, kurš ir iesniedzis pieteikumu Iepirkumā;
1.1.8. pretendents – kandidāts, kurš iesniedzis piedāvājumu EIS e-konkursu apakšsistēmā saskaņā ar Pasūtītāja uzaicinājumu iesniegt piedāvājumu;
1.1.9. izpildītājs – pretendents, kuram piešķirtas Iepirkuma līguma slēgšanas tiesības un ar kuru noslēgts Iepirkuma līgums;
1.1.10. SPSIL – Sabiedrisko pakalpojumu sniedzēju iepirkumu likums;
1.1.11. Noteikumi – Ministru kabineta 28.03.2017. noteikumi Nr. 187 "Sabiedrisko pakalpojumu sniedzēju iepirkuma procedūru un metu konkursu norises kārtība".
2. VISPĀRĪGIE NOTEIKUMI
2.1. Iepirkuma procedūras veids ir sarunu procedūra, publicējot dalības uzaicinājumu, kas tiek veikta SPSIL 13. panta pirmās daļas 3. punktā un Noteikumu 2.3. apakšnodaļā noteiktajā kārtībā.
2.2. Iepirkuma nomenklatūras CPV kodi: 45315300-1 (Celtniecības darbi – elektroapgādes iekārtas), 45220000-5 (Inženiertehniskie un celtniecības darbi), 45113000-2 (Būvlaukuma iekārtošanas darbi), 31000000-6 (Elektriskie mehānismi, aparāti, iekārtas un palīgmateriāli; apgaismojums), 31200000-8 (Elektrības sadales un kontroles ierīces), 71240000-2 (Arhitektūras, inženiertehniskie un plānošanas pakalpojumi). 
2.3. Iepirkuma priekšmets: jaunas 110 kV elektropārvades līnijas “Salacgrīva – Stiene” projektēšana un izbūve saskaņā ar projektēšanas uzdevumu un tehnisko uzdevumu (Nolikuma 7. pielikums).
2.4. Iepirkuma priekšmets nav sadalīts daļās, jo tas veido vienotu projektēšanas un būvdarbu kopumu, kura izpildei nepieciešama savstarpēji saskaņota tehnisko risinājumu izstrāde un īstenošana. Iepirkuma sadalīšana daļās radītu papildu koordinācijas nepieciešamību starp vairākiem izpildītājiem, palielinātu atbildības sadalījuma, darbu savietojamības, kvalitātes un termiņu ievērošanas riskus. Viena līguma ietvaros iespējams nodrošināt vienotu atbildību par projekta rezultātu, efektīvāku darbu organizāciju, resursu plānošanu un izmaksu kontroli, tādējādi veicinot saimnieciski izdevīgu, drošu, kvalitatīvu un savlaicīgu Iepirkuma līguma izpildi.
2.5. [bookmark: _Hlk187743802]Iepirkuma rezultātā tiek slēgts līgums saskaņā ar Nolikuma 9. pielikumu (turpmāk – Līgums). Līguma noteikumi ietver - Vispārīgos noteikumus: Starptautiskās Inženierkonsultantu Federācijas "Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs" (Vispārīgo noteikumu angļu valodas versijai piemēro: International Federation of Consulting Engineers "Conditions of Contract for Plant and Design – Build (First Ed, 1999) for Electrical and Mechanical Plant, and for Building and Engineering Works, Designed by the Contractor", kā kopijas var iegādāties www.fidic.org/bookshop. Vispārīgo noteikumu latviešu valodas versijai piemēro Latvijas Inženierkonsultantu asociācijas 2005. gada tulkojumu, kā kopijas var iegādāties Latvijas Inženierkonsultantu asociācijā, Krišjāņa Barona ielā 99/1a, Rīgā, LV 1012, e-pasts: lika@lika.lv vai www.fidic.org/bookshop) un Speciālos noteikumus, kas ietver Vispārīgo noteikumu labojumus un papildinājumus, un Speciālo noteikumu pielikumus.
2.6. Iepirkuma līguma izpildes vieta ir jaunas 110 kV elektropārvades līnijas “Salacgrīva–Stiene” trase no esošās apakšstacijas “Salacgrīva” (kadastra apzīmējums 6615 006 0131) līdz jaunajam sadales punktam – apakšstacijai “Stiene” (kadastra apzīmējums 6676 001 0005).
2.7. Iepirkuma paredzamā līgumcena līdz 11 850 000 EUR (vienpadsmit miljoni astoņi simti piecdesmit tūkstoši euro) bez pievienotās vērtības nodokļa (turpmāk – PVN).
2.8. Līguma izpildes termiņš ir 34 (trīsdesmit četri) mēneši no Līguma spēkā stāšanās dienas, bet ne ilgāk kā līdz 2030. gada 30. novembrim. 
2.9. Iepirkums tiek veikts Eiropas Savienības emisijas kvotu tirdzniecības sistēmas Modernizācijas fonda finansētā projekta “AS “Sadales tīkls” elektroenerģijas tīkla jaudas paaugstināšana” Nr. MF-2/1 ietvaros.  
3. PIEKĻUVE IEPIRKUMA PROCEDŪRAS DOKUMENTIEM, TO IZSNIEGŠANA UN PAPILDU INFORMĀCIJAS SNIEGŠANA
3.1. Pasūtītājs ieinteresētajiem piegādātājiem bez maksas nodrošina brīvu un tiešu elektronisko piekļuvi Nolikumam un visiem papildu nepieciešamajiem dokumentiem, publicējot tos Pircēja profilā, sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.
3.2. Ja ieinteresētais piegādātājs pieprasa izsniegt Iepirkuma dokumentus papīra formā, Pasūtītājs tos izsniedz triju darbdienu laikā pēc dokumentu pieprasījuma saņemšanas, ja pieprasījums iesniegts laikus pirms pieteikumu vai piedāvājumu iesniegšanas termiņa beigām. Par Iepirkuma dokumentu izsniegšanu papīra formā Pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus.
3.3. [bookmark: _Hlk131970683]Ja piegādātājs, kandidāts vai pretendents laikus pieprasa papildu informāciju par Iepirkuma dokumentos iekļautajām prasībām, Pasūtītājs to sniedz piecu darbdienu laikā, bet ne vēlāk kā sešas dienas pirms attiecīgā pieteikumu vai piedāvājumu iesniegšanas termiņa beigām. Ja pieprasījums nav iesniegts laikus, Pasūtītājs ir tiesīgs informāciju nesniegt vai nepieciešamības gadījumā pagarināt attiecīgo pieteikumu vai piedāvājumu iesniegšanas termiņu. Ja pieprasītā papildu informācija ir tik apjomīga, ka Pasūtītājs to nevar sagatavot un sniegt atlikušajā termiņā, Pasūtītājs ir tiesīgs atteikties sniegt šādu informāciju, pamatojoties uz to, ka tā nav pieprasīta laikus. Papildu informāciju Pasūtītājs nosūta personai, kas uzdevusi jautājumu, un vienlaikus ievieto Pircēja profilā, norādot arī uzdoto jautājumu.
3.4. Ja Pasūtītājs izdara grozījumus Iepirkuma dokumentos, tas ievieto informāciju par grozījumiem Pircēja profilā, kurā pieejami Iepirkuma dokumenti, ne vēlāk kā dienu pēc tam, kad paziņojums par izmaiņām vai papildu informāciju iesniegts Iepirkumu uzraudzības birojam publicēšanai. 
3.5. Pretendentam vai kandidātam ir pienākums sekot līdzi Pasūtītāja sniegtajai papildu informācijai un grozījumiem, kas tiek publicēti Pircēja profilā EIS e-konkursu apakšsistēmā, kurā publicēts Nolikums.
4. INFORMĀCIJAS APMAIŅA
4.1. Informācijas apmaiņa starp Pasūtītāju un piegādātājiem, kandidātiem vai pretendentiem notiek rakstveidā latviešu un angļu valodā, izmantojot EIS e-konkursu apakšsistēmu, ja Nolikumā nav noteikts citādi. Organizatoriska rakstura saziņai vai gadījumos, kad saziņa EIS tehnisku iemeslu dēļ nav iespējama, var izmantot e-pastu.
4.2. Saziņas dokumentā norāda Iepirkuma nosaukumu un identifikācijas numuru.
4.3. Organizatoriska rakstura informāciju par Iepirkumu sniedz Pasūtītāja Iepirkumu daļas galvenais iepirkumu speciālists Dāvis Kalniņš, tālrunis +371 28315664, e-pasts: iepirkumi@ast.lv.
4.4. Laikā no pieteikumu vai piedāvājumu iesniegšanas termiņa beigām līdz to atvēršanai Pasūtītājs nesniedz informāciju par citu pieteikumu vai piedāvājumu esību. Pieteikumu un piedāvājumu vērtēšanas laikā līdz attiecīgā lēmuma paziņošanai Pasūtītājs nesniedz informāciju par vērtēšanas procesu.
5. PRASĪBAS ATTIECĪBĀ UZ DOKUMENTU NOFORMĒJUMU
5.1. Kandidāts un pretendents dokumentu noformēšanā ievēro Dokumentu juridiskā spēka likuma, Ministru kabineta 2018. gada 4. septembra noteikumu Nr. 558 "Dokumentu izstrādāšanas un noformēšanas kārtība", Elektronisko dokumentu likuma un Ministru kabineta 2005. gada 28. jūnija noteikumu Nr.473 "Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām" prasības. 
5.2. [bookmark: _Hlk132447443]Ar Iepirkumu saistītos dokumentus paraksta kandidāta vai pretendenta pārstāvis ar Latvijas Republikas Uzņēmumu reģistrā vai attiecīgā ārvalsts reģistrā nostiprinātām pārstāvības tiesībām vai šīs personas pilnvarota persona, pievienojot atbilstoši noformētu pilnvaru, kurā norādīts pilnvarotajai personai piešķirto tiesību apjoms.
5.3. Ja kandidāts ir piegādātāju apvienība, tad sabiedrības līgumā var noteikts piegādātāju apvienības pārstāvības tiesības. Ja kandidāts ir piegādātāju apvienība, tās pārstāvības tiesības var noteikt sabiedrības līgumā vai vienošanās dokumentā. Ja pārstāvības tiesības nav noteiktas, ar Iepirkumu saistītos dokumentus paraksta katrs piegādātāju apvienības dalībnieks.
5.4. Ja pieteikumu vai piedāvājumu nav parakstījusi persona ar pārstāvības vai pilnvarojuma tiesībām, Komisija lemj par attiecīgā pieteikuma vai piedāvājuma noraidīšanu. Dokuments, kuram nav juridiska spēka, citām personām (t.sk. Pasūtītājam, organizācijām un fiziskajām personām) nav saistošs, bet ir saistošs šā dokumenta autoram.
5.5. Kandidāts/ pretendents dokumentus iesniedz latviešu vai angļu valodā. Ja kandidāts/ pretendents dokumentus iesniedz citā svešvalodā, tad kandidāts/ pretendents pievieno arī dokumenta tulkojumu valsts valodā atbilstoši Ministru kabineta 2000. gada 22. augusta noteikumu Nr.291 "Kārtība, kādā apliecināmi dokumentu tulkojumi valsts valodā" prasībām. Par dokumenta tulkojuma pareizību atbild pretendents. Kandidāts/ pretendents var apliecināt visus atvasinātos dokumentus un tulkojumus, iesniedzot vienu kopēju apliecinājumu. 
5.6. Izziņas un citus dokumentus, kurus SPSIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
5.7. Pasūtītājs ir tiesīgs pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos. Ja Pasūtītājs ir ieguvis informāciju šādā veidā, bet tā neatbilst faktiskajai situācijai, attiecīgais kandidāts/ pretendents ir tiesīgs iesniegt izziņu vai citu dokumentu par konkrēto faktu.
5.8. Ja Pasūtītājam rodas šaubas par iesniegtās dokumenta kopijas autentiskumu, tas pieprasa, lai kandidāts/ pretendents uzrāda dokumenta oriģinālu vai iesniedz apliecinātu dokumenta kopiju. 
5.9. Kandidāts vai pretendents dokumentus sagatavo skaidri salasāmus un nepārprotamus, bez iestarpinājumiem, dzēsumiem vai labojumiem, kas varētu radīt šaubas par dokumentā ietverto informāciju. Ja pastāv pretrunas starp skaitļiem un vārdiem norādītu vērtību, noteicošā ir vārdos norādītā vērtība. 
5.10. Kandidāts vai pretendents pieteikumā vai piedāvājumā skaidri norāda informāciju, kuru tas uzskata par komercnoslēpumu vai konfidenciālu informāciju, kā arī pamato šādas informācijas aizsardzības nepieciešamību. Par komercnoslēpumu vai konfidenciālu informāciju nevar atzīt informāciju, kas ir vispārpieejama. Saskaņā ar SPSIL 45. panta trešo daļu Iepirkuma dokumenti (izņemot pieteikumus un piedāvājumus) ir vispārpieejama informācija. Saskaņā ar Informācijas atklātības likuma 5. panta otrās daļas 3. punktu komercnoslēpums nav ierobežotas pieejamības informācija, ja ir noslēgts iepirkuma līgums, kas saistīts ar līgumu, kas pilnībā vai daļēji tiek finansēts no publisko tiesību juridiskās personas līdzekļiem, Eiropas Savienības politiku instrumentu vai citas ārvalstu finanšu palīdzības līdzekļiem. 
5.11. Pieteikuma/ piedāvājuma iesniegšana ir kandidāta/ pretendenta brīvas gribas izpausme. Kandidāts/ pretendents sedz izdevumus, kas saistīti ar pieteikuma/ piedāvājuma sagatavošanu un iesniegšanu.
5.12. Prasības elektroniskai pieteikumu un piedāvājumu iesniegšanai un saņemšanai izriet no SPSIL 44. panta un Ministru kabineta 2022. gada 20. decembra noteikumiem Nr. 816 "Publisko elektronisko iepirkumu noteikumi".
5.13. Ārpus EIS e-konkursu apakšsistēmas vai pēc noteiktā termiņa iesniegtu pieteikumu/ piedāvājumu Pasūtītājs neizskata un atzīst par neatbilstošu Nolikuma prasībām.
5.14. Pasūtītājs iesniegtos pieteikumus vai piedāvājumus atver ne ātrāk kā četras stundas pēc attiecīgā iesniegšanas termiņa beigām. 
5.15. Kandidāts vai pretendents dokumentus iesniedz EIS e-konkursu apakšsistēmā, ievērojot šādus nosacījumus:
5.15.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma sadaļā ievietotās veidlapas (formas);
5.15.2. kandidāts/ pretendents ir atbildīgs par aizpildāmo veidlapu (formu) atbilstību dokumentācijas prasībām un veidlapu (formu) paraugiem, ja elektroniski aizpildāmos dokumentus elektroniski sagatavo ārpus EIS e-konkursu apakšsistēmas un augšupielādē sistēmas attiecīgajās vietnēs aizpildītas veidlapas (formas), t.sk., ar formā integrētajiem failiem;
5.15.3. dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
5.15.4. iesniedzot pieteikumu/ piedāvājumu elektroniski, kandidāts/ pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu.
5.16. Kandidāts/ pretendents dokumentus sagatavo elektroniski ar standarta biroja programmatūras rīkiem (piemēram, doc, docx, edoc, pdf, odt) nolasāmā formātā, datnes nosaukumā pēc iespējas īsāk un precīzāk atspoguļo dokumenta saturu, datnes pēc iespējas sistematizē. Kandidāts/ pretendents pieteikumu/ piedāvājumu sagatavo tā, lai netiktu apdraudēta EIS e-konkursu apakšsistēmas vai Pasūtītāja informācijas sistēmu darbība, tostarp datnes nedrīkst saturēt ļaunatūru (vīrusus), saites uz kaitīgām vai nedrošām tīmekļvietnēm, makrokomandas un citu kaitīgu programmatūru, nedrīkst būt: bojātas, neatbilstoši modificētas, ar ierobežotu piekļuvi, šifrētas vai aizsargātas ar paroli.
6. KANDIDĀTU UN PRETENDENTU IZSLĒGŠANAS IEMESLI UN TO PĀRBAUDES KĀRTĪBA 
6.1. Pasūtītājs izslēdz kandidātu vai pretendentu no turpmākās dalības Iepirkumā jebkurā no SPSIL 48. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem gadījumiem. Minētos izslēgšanas iemeslus Pasūtītājs pārbauda SPSIL 48. pantā noteiktajā kārtībā. Pasūtītājs pārbaudi par SPSIL 48. panta otrajā daļā noteiktajiem kandidātu un pretendentu izslēgšanas iemesliem veic attiecībā uz pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas iepirkuma līguma slēgšanas tiesības.
6.2. Pasūtītājs SPSIL 48. panta otrās daļas 1., 2. un 3. punktā minētos izslēgšanas iemeslus neattiecina uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un SPSIL 48. panta otrās daļas 1., 2. un 11. punktā minētos izslēgšanas iemeslus neattiecina uz kandidāta vai pretendenta patieso labuma guvēju.
6.3. Uzticamības atjaunošanai iesniegto pierādījumu izvērtēšanu Pasūtītājs veic SPSIL 49. pantā un SPSIL pārejas noteikumu 20. punkta 1. apakšpunktā noteiktajā kārtībā.
6.4. Pasūtītājs izslēdz kandidātu vai pretendentu no dalības Iepirkumā saskaņā ar Starptautisko un Latvijas Republikas nacionālo sankciju likuma 11.1 panta pirmo daļu, ja attiecībā uz pretendentu vai kādu no šajā pantā minētajām personām noteiktās starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas kavēs līguma izpildi.
6.5. Informāciju par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas iemesliem Pasūtītājs iegūst no Latvijas Republikas Uzņēmumu reģistra normatīvajos aktos noteiktajā kārtībā un Sabiedrība ar ierobežotu atbildību "LURSOFT IT" sankciju risinājuma[footnoteRef:3]. [3:  https://www.lursoft.lv/lv/sankciju-risinajumi] 

6.6. Pasūtītājs attiecībā uz ārvalstī reģistrētu pretendentu, nosakot informācijas sniegšanas termiņu, ne īsāku par 10 darbdienām pēc pieprasījuma izsniegšanas vai nosūtīšanas dienas, pieprasa, lai tas iesniedz attiecīgās ārvalsts kompetentās institūcijas izziņu, kurā norādītas Starptautisko un Latvijas Republikas nacionālo sankciju likuma 11.1 panta pirmajā daļā paredzētajai pārbaudei nepieciešamās ziņas par pretendentu, tai skaitā ziņas par šāda pretendenta patieso labuma guvēju vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs Starptautisko un Latvijas Republikas nacionālo sankciju likuma 11.1 panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.
6.7. Iepirkuma procedūrā netiek pieļauta tādu pretendentu un piegādātāju dalība, kas ir saistīti ar Krievijas Federāciju vai Baltkrievijas Republiku, kā arī ar šajās valstīs reģistrētām juridiskām vai fiziskām personām, saskaņā ar Eiropas Parlamenta un Padomes Regulu (ES) Nr. 833/2014 un to grozošo Regulu (ES) 2022/576.
6.8. Atbilstoši SPSIL 18. pantam Pasūtītājs, ciktāl tas ir noteikts Pasaules Tirdzniecības organizācijas Nolīgumā par valsts iepirkumu un citos starptautiskajos līgumos, kas ir saistoši Eiropas Savienībai, piemēro vismaz tikpat labvēlīgus nosacījumus minēto līgumslēdzēju būvdarbiem, piegādēm, pakalpojumiem un piegādātājiem kā Eiropas Savienības būvdarbiem, piegādēm, pakalpojumiem un piegādātājiem.
7. [bookmark: _Hlk132209678]KANDIDĀTU ATLASES PRASĪBAS
Kandidātu atlases prasības ir saistošas piegādātājiem, kas vēlas iegūt līguma slēgšanas tiesības, un ietver prasības attiecībā uz kandidāta iespējām veikt profesionālo darbību, saimniecisko un finansiālo stāvokli un tehniskajām un profesionālajām spējām, iesniedzamo informāciju, kas nepieciešama, lai kandidāti novērtētu saskaņā ar minētajām prasībām, kā arī noteikumus, kā piegādātāju apvienībām ir jāizpilda prasības attiecībā uz saimniecisko un finansiālo stāvokli vai tehniskajām un profesionālajām spējām:
	Nr.
	Kandidātu atlases prasības 
	Iesniedzamie dokumenti 

	1. 
2. 
3. 
4. 
5. 
6. 
7. 
7.1. 
	Kandidāts piekrīt dalībai Iepirkumā atbilstoši Nolikuma prasībām.
	Kandidāts iesniedz pieteikumu dalībai Iepirkumā saskaņā ar Nolikuma 1. pielikumu.

	7.2. 
	Pieteikumu parakstījusi persona ar pārstāvības vai pilnvarojuma tiesībām.
	1. Pieteikumu paraksta kandidāta pārstāvis ar Latvijas Republikas Uzņēmumu reģistrā vai ārvalstu attiecīgā reģistrā nostiprinātām paraksta tiesībām vai šīs personas pilnvarota persona, iesniedzot atbilstoši noformētu pilnvaru, kurā precīzi norāda pilnvarotajai personai piešķirto tiesību apjomu.
2. Ja kandidāts ir personu apvienība, tad pieteikumu paraksta katrs personu apvienības dalībnieks vai persona ar personu apvienības pārstāvības tiesībām.
3. Ārvalstī reģistrēts kandidāts iesniedz paraksta (pārstāvības) tiesību apliecinošu dokumentu vai norāda ārvalsts publiskā reģistra tīmekļvietni, kurā Komisija var veikt pārbaudi.
4. Komisija veic pārbaudi Latvijas Republikas Uzņēmumu reģistra vai ārvalstu attiecīgā reģistra tīmekļvietnē.

	7.3. 
	Kandidāts ir juridiska persona, kas atbilst šādiem nosacījumiem[footnoteRef:4]: [4:  Komisija pirms lēmuma pieņemšanas par līguma slēgšanas tiesību piešķiršanu izraudzītajam pretendentam, saskaņā ar Latvijas Republikas normatīvajiem aktiem valsts drošības un kiberdrošības jomā, nosūta izvērtēšanai informāciju valsts drošības iestādei. Pamatojoties uz valsts drošības iestādes negatīvu atzinumu, kandidāts vai pretendents var tikt noraidīts.] 

1. Ja kandidāts ir juridiska persona, tā atbilst šādām prasībām:
1.1. tā ir reģistrēta kādā no šādām valstīm:
Ziemeļatlantijas līguma organizācijas (NATO) dalībvalsts,
Eiropas Savienības (ES) dalībvalsts,
Eiropas Brīvās tirdzniecības asociācijas (EBTA) dalībvalsts,
NATO Indijas un Klusā okeāna reģiona sadarbības valsts (IP4 valsts);

1.2. tās valdes un padomes locekļi ir tikai fiziskas personas, kuras ir NATO, ES, EBTA vai IP4 valstu pilsoņi;

1.3. tās patiesais labuma guvējs (ja to iespējams noskaidrot saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumu) ir NATO, ES, EBTA vai IP4 valsts pilsonis;

1.4. tās dalībnieki un kapitāla daļu īpašnieki (turētāji) ir:
juridiskas personas, kas reģistrētas NATO, ES, EBTA vai IP4 valstīs, vai
fiziskas personas, kas ir NATO, ES, EBTA vai IP4 valstu pilsoņi.

2. Tālāk minētās personas arī tiek uzskatītas par kandidātiem un katrai no tām jāatbilst iepriekš minētajām prasībām (atbilstoši juridiskas personas statusam):
2.1. katrs personālsabiedrības biedrs, ja kandidāts ir personālsabiedrība;
2.2. katrs personu apvienības dalībnieks, ja kandidāts ir piegādātāju apvienība;
2.3. katrs kandidāta norādīts apakšuzņēmējs;
2.4. katra kandidāta norādītā persona, uz kuras iespējām kandidāts balstās, lai apliecinātu atbilstību nolikuma kvalifikācijas prasībām.
	1. Kandidāts norāda reģistrācijas datus Nolikuma 1. pielikumā "Pieteikums" vai citos pielikumos. 
2. Komisija veic pārbaudi publiskajos reģistros: Latvijas Republikas Uzņēmumu reģistrā, Lursoft IT sistēmā,  Eiropas e-tiesiskuma portāla Biznesa reģistros[footnoteRef:5] vai ārvalstu reģistrā. [5:  Saskaņā ar Direktīvu 2012/17/ES Eiropas e-tiesiskuma portāla Biznesa reģistri aptver ES valstu, kā arī Islandes, Lihtenšteinas un Norvēģijas komercreģistrus.] 

3. Ja kandidāts, apakšuzņēmējs, personālsabiedrības biedrs, personu apvienības dalībnieks, apakšuzņēmējs vai persona, uz kuras iespējām kandidāts balstās, ir reģistrēts ārvalstī, kandidāts iesniedz reģistrācijas faktu apliecinošu dokumentu vai citu dokumentu, ja attiecīgās valsts normatīvie akti paredz tā izdošanu, vai norāda ārvalsts publiskā reģistra tīmekļvietni, kurā Komisija var veikt pārbaudi.


	7.4. 
	Kandidāta katra gada minimālais finanšu apgrozījums[footnoteRef:6] (neto apgrozījums) par iepriekšējiem 2 (diviem) noslēgtajiem pārskata gadiem ir 4 000 000,00 EUR (četri miljoni euro) gadā. [6:  Saskaņā ar SPSIL 51. panta otro un trešo daļu: (2) Gada minimālo finanšu apgrozījumu var noteikt ne lielāku par divām paredzamo līgumcenu vērtībām, izņemot gadījumu, kad līguma izpilde ir saistīta ar īpašiem riskiem attiecīgo būvdarbu, pakalpojumu vai piegāžu rakstura dēļ. Sabiedrisko pakalpojumu sniedzējs pamatojumu izņēmuma piemērošanai norāda iepirkuma procedūras dokumentos. (3) Ja iepirkuma līguma priekšmets tiek dalīts daļās, sabiedrisko pakalpojumu sniedzējs piegādātāja gada minimālo finanšu apgrozījumu var noteikt par daļu grupām, ja iepirkuma līguma slēgšanas tiesības tiktu piešķirtas vairākās vienlaikus izpildāmās daļās.] 

Ja kandidāts ir reģistrēts vēlāk, tad tā finanšu apgrozījumam jāatbilst iepriekš noteiktajai prasībai attiecīgi īsākā laika periodā.
Šo prasību kandidāts var izpildīt kopā ar personu apvienības dalībniekiem vai personu, uz kuras finansiālajām spējām kandidāts balstās un kurš būs finansiāli atbildīgs par Iepirkuma līguma izpildi.
Par noslēgto pārskata gadu uzskata gadu, par kuru līdz Iepirkuma pieteikuma iesniegšanas dienai ir sagatavots un normatīvajos aktos noteiktajā kārtībā apstiprināts gada pārskats.


	1.	Kandidāts pieteikumā norāda finanšu apgrozījuma (neto apgrozījums) lielumu katrā no 2 (diviem) iepriekšējiem noslēgtajiem pārskata gadiem.
2.	Komisija minēto informāciju pārbauda Latvijas Republikas Uzņēmumu reģistrā vai citā publiskā datu bāzē, ja finanšu pārskats ir publiski pieejams saskaņā ar piegādātāja reģistrācijas valsts normatīvajiem aktiem.
3.	Piegādātājs, kas savu darbību uzsācis vēlāk un kuram līdz ar to nav veidojies apgrozījums trīs iepriekšējos pārskata gados, pieteikumā norāda apgrozījumu par savu darbības periodu, ciktāl informācija par apgrozījumu ir pieejama, ņemot vērā piegādātāja dibināšanas vai darbības uzsākšanas laiku.
4.	Ja kandidāta uzņēmējdarbības periods ir mazāks par 2 (diviem) gadiem, nosakot vidējo finanšu apgrozījumu, Komisija ņem vērā katra pārskata gada finanšu apgrozījumu un kopējo atlikušo mēnešu sasniegto finanšu apgrozījumu.
5.	Komisija minēto informāciju pārbauda Latvijas Republikas Uzņēmumu reģistrā vai citā publiskā datu bāzē, ja finanšu pārskats ir publiski pieejams saskaņā ar piegādātāja reģistrācijas valsts normatīvajiem aktiem.
6.	Piegādātājs sava saimnieciskā un finansiālā stāvokļa atbilstību izvirzītajām prasībām galvenokārt var apliecināt, iesniedzot: 
1)	finanšu pārskatu vai izrakstu no finanšu pārskata, ja finanšu pārskats ir publiski pieejams saskaņā ar piegādātāja reģistrācijas valsts normatīvajiem aktiem;
2)	uzņēmuma vadības apstiprinātus bilances, peļņas un zaudējumu aprēķinu un revidenta ziņojuma kopijas par attiecīgajiem gadiem, ja saskaņā ar normatīvajiem aktiem revidentam ir jāpārbauda gada pārskats. Gadījumā, ja saskaņā ar normatīvajiem aktiem revidentam ir jāpārbauda gada pārskats, taču šāda pārbaude par pēdējo pārskata periodu nav veikta, jo nav iestājies gada pārskata iesniegšanas termiņš saskaņā ar normatīvajiem aktiem, piegādātājs par pēdējo pārskata periodu iesniedz uzņēmuma vadības apstiprinātus operatīvos pārskata datus – bilanci un peļņas un zaudējumu aprēķinu;
3)	pēdējā finanšu gada bilances izdruku no VID elektroniskās deklarēšanās sistēmas vai zvērināta revidenta apstiprinātu operatīvo bilanci;
4)	ārvalstīs reģistrēts kandidāts iesniedz finanšu pārskatu, kas iesniegts attiecīgās valsts kompetentajā institūcijā vai zvērināta revidenta apstiprinātu operatīvo bilanci;
5)	kandidāts, kurš savu darbību uzsācis nesen, un pārskata gads vēl nav noslēdzies, iesniedz zvērināta revidenta apstiprinātu operatīvo bilanci.

	7.5. 
	Kandidāts, personu apvienības dalībnieks, persona, uz kuras spējām piegādātājs balstās, kurš galvenā būvdarbu veicēja statusā  veiks 110 kV elektropārvades līnijas “Salacgrīva – Stiene” izbūves darbus, ir reģistrēts Latvijas Republikas būvkomersantu reģistrā darbības sfērās:
a) "Elektroietaišu izbūves darbu vadīšana un būvuzraudzība (spriegums virs 110 kV)";
b) "Ēku būvdarbu vadīšana un būvuzraudzība";
vai
1) 2) ir reģistrēts būvkomersantu profesionālā reģistrā ārvalstīs (vai tam ir kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikāta vai citu līdzvērtīgu dokumentu izsniegšanu) un apliecina, ka Iepirkuma līguma slēgšanas tiesību iegūšanas gadījumā līdz Iepirkuma līguma parakstīšanai būs reģistrēts Latvijas Republikas būvkomersantu reģistrā noteiktās darbības sfērās: "Elektroietaišu izbūves darbu vadīšana un būvuzraudzība (spriegums virs 110 kV)" un "Ēku būvdarbu vadīšana un būvuzraudzība";
vai
3) nav reģistrēts Latvijas Republikas būvkomersantu reģistrā, jo darbības ilgums ir mazāks par gadu, bet apliecina, ka Iepirkuma līguma slēgšanas tiesību iegūšanas gadījumā līdz Iepirkuma līguma parakstīšanai būs reģistrēts Latvijas Republikas būvkomersantu reģistrā noteiktā darbības sfērās:	"Elektroietaišu izbūves darbu vadīšana un būvuzraudzība (spriegums virs 110 kV)" un "Ēku būvdarbu vadīšana un būvuzraudzība".
Prasība neattiecas uz saimnieciskās darbības veidiem, kuru veikšanai nav jāreģistrējas būvkomersantu reģistrā (informācija pieejama šeit).
Ja kandidāts ir personu apvienība, tad šajā punktā noteiktās prasības izpilda vismaz viens no apvienības dalībniekiem, uz kura tehniskajām un profesionālajām spējām kandidāts balstās.
	1. Kandidāts vai pretendents norāda reģistrācijas datus Nolikuma 1. pielikumā "Pieteikums" vai citos pielikumos. 
2. Komisija veic pārbaudi publiskajos reģistros: Latvijas Republikas Būvkomersantu reģistrā vai ārvalstu reģistrā.
3. Ja būvkomersants ir reģistrēts būvkomersantu profesionālā reģistrā ārvalstīs, kandidāts vai pretendents iesniedz reģistrācijas faktu apliecinošu dokumentu vai citu dokumentu, ja attiecīgās valsts normatīvie akti paredz tā izdošanu, vai norāda ārvalsts publiskā reģistra tīmekļvietni, kurā Komisija var veikt pārbaudi.
4. Ja  būvkomersants nav reģistrēts Latvijas Republikas būvkomersantu reģistrā, kandidāts vai pretendents iesniedz apliecinājumu, ka gadījumā, ja kandidātam vai pretendentam tiks piešķirtas Iepirkuma līguma slēgšanas tiesības, tas saskaņā ar Būvniecības likuma 22. panta pirmo daļu līdz Iepirkuma līguma parakstīšanai būs reģistrēts Latvijas Republikas būvkomersantu reģistrā noteiktās darbības sfērās: "Elektroietaišu izbūves darbu vadīšana un būvuzraudzība (spriegums virs 110 kV)" un "Ēku būvdarbu vadīšana un būvuzraudzība".


	7.6. 
	Kandidāts, personu apvienības dalībnieks vai persona, uz kuras spējām piegādātājs balstās, kurš galvenā būvdarbu veicēja statusā[footnoteRef:7] veiks 110 kV elektropārvades līnijas “Salacgrīva – Stiene” izbūves darbus, iepriekšējo 10 (desmit) gadu laikā galvenā būvdarbu veicēja statusā ir veicis 110 kV vai augstāka sprieguma gaisvadu līnijas izbūves, pārbūves vai balstu maiņas darbus, kuru ietvaros kopumā izbūvēti, pārbūvēti vai nomainīti vismaz 50 balsti. [7:  Saskaņā ar Ministru kabineta 2014. gada 19. augusta noteikumu Nr.500 "Vispārīgie būvnoteikumi" 2.15. punktu galvenais būvdarbu veicējs ir būvdarbu veicējs, kas piesaista citus atsevišķus būvdarbu veicējus, noslēdzot attiecīgus līgumus, un kura pienākums ir realizēt objektu dabā atbilstoši būvprojektam.] 

Minēto pieredzi apliecina iepriekšējo 10 (desmit) gadu laikā vismaz 2 (divi) izpildīti līgumi ar kopējo vērtību vismaz 4 000 000 (četri miljoni euro).
Par atbilstošu pieredzi netiek uzskatīti dažādi remonta, uzturēšanas, apkalpošanas darbi.
Šeit un turpmāk Nolikumā iepriekšējie 10 (desmit) gadi nozīmē pilnus desmit iepriekšējos kalendāros gadus un iesniegšanas gada periodu līdz pieteikuma iesniegšanas dienai.
Ja kandidāts šī punkta prasību izpildei balstās uz piegādātāju apvienības dalībnieka vai citu personu (apakšuzņēmēju) pieredzi, tad piegādātāju apvienības dalībniekam vai apakšuzņēmējam jābūt pieredzei energoapgādes objekta galvenā būvdarbu veicēja statusā un jānodrošina vismaz būvdarbu līguma vadīšana, tādējādi nodrošinot, ka tā tehniskās prasmes un pieredze ir noderīga, lai nodrošinātu kvalitatīvu darbu izpildi. Līguma izpildi (darbu vadīšanu, uzraudzību un kontroli) jānodrošina būvdarbu vadītājam, kuru piesaistījis uzņēmums ar pieredzi energoapgādes objekta galvenā būvdarbu veicēja statusā.
	1. Kandidāts iesniedz informāciju atbilstoši Nolikuma 2.pielikumam "Kvalifikācija".
1. Kandidāts iesniedz dokumentus, kuri nepārprotami apliecina šajā punktā prasīto pieredzi (piemēram: atsauksmes, izziņas, aktus vai citus dokumentus, kur norādīta informācija par darbu veidu un raksturlielumiem).
1. Profesionālo pieredzi pamatojošie dokumenti nav jāiesniedz, ja profesionālā pieredze gūta, izpildot līgumu ar AS "Augstsprieguma tīkls", vai informācija par profesionālo pieredzi ir pieejama Būvniecības informācijas sistēmas mājaslapā internetā https://bis.gov.lv/bisp/.

	7.7. 
	Kandidāts vai persona, uz kuras iespējām kandidāts balstās, lai apliecinātu, ka tā kvalifikācija atbilst 7.6. punktā noteiktajām kvalifikācijas prasībām, pildīs īpaši svarīgus uzdevumus[footnoteRef:8] - 110 kV elektropārvades līnijas “Salacgrīva – Stiene” izbūves darbus. [8:  Saskaņā ar SPSIL 52. panta piekto daļu sabiedrisko pakalpojumu sniedzējs var prasīt, lai noteiktus īpaši svarīgus uzdevumus pildītu pretendents vai personu apvienības dalībnieks, ja tiek slēgts būvdarbu līgums vai pakalpojuma līgums vai piegādes līgums ietver arī preces iebūvēšanu vai uzstādīšanu.] 

	Kandidāts pieteikumā (1. pielikums) iesniedz apliecinājumu, ka persona, kas atbilst 7.6. punktā noteiktajām kvalifikācijas prasībām, pildīs īpaši svarīgus uzdevumus  - 110 kV elektropārvades līnijas “Salacgrīva – Stiene” izbūves darbus.

	7.8. 
	Kandidāts, personu apvienības dalībnieks vai persona, uz kuras spējām piegādātājs balstās, kurš veiks 110 kV elektropārvades līnijas “Salacgrīva – Stiene” projektēšanas darbus, iepriekšējo 10 (desmit) gadu laikā veicis būvprojekta vai tehniskā risinājuma izstrādi 110 kV vai augstāka sprieguma elektropārvades līniju izbūves, pārbūves, balstu vai vadu maiņas darbiem.
Minēto pieredzi apliecina iepriekšējo 10 (desmit) gadu laikā vismaz 2 (divi) noslēgti un izpildīti līgumi. 
	1. Kandidāts iesniedz informāciju atbilstoši Nolikuma 2.pielikumam "Kvalifikācija".
1. Kandidāts iesniedz dokumentus, kuri nepārprotami apliecina šajā punktā prasīto pieredzi (piemēram: atsauksmes, izziņas, aktus vai citus dokumentus, kur norādīta informācija par darbu veidu un raksturlielumiem).
1. Profesionālo pieredzi pamatojošie dokumenti nav jāiesniedz, ja profesionālā pieredze gūta, izpildot līgumu ar AS "Augstsprieguma tīkls", vai informācija par profesionālo pieredzi ir pieejama Būvniecības informācijas sistēmas mājaslapā internetā https://bis.gov.lv/bisp/.

	7.9. 
	Kandidāts Iepirkuma līguma izpildei piedāvā šādus atbildīgos būvspeciālistus (viens un tas pats speciālists var tikt norādīts ne vairāk kā divās lomās (līdzdalības pakāpēs[footnoteRef:9]) ar normatīvajiem aktiem[footnoteRef:10] atbilstošu profesionālo kvalifikāciju un pieredzi, kuriem kopumā[footnoteRef:11] ir šādi Latvijas Republikā akreditētas institūcijas izsniegti būvprakses sertifikāti: [9:  Nolikuma izpratnē ar lomām vai līdzdalības pakāpēm tiek saprastas šādas funkcijas/speciālistu lomas: darbu vadītājs, speciālists, kas atbild par darbu izpildi, elektroietaišu montāžas speciālists, speciālists elektroietaišu tehnisko parametru mērīšanai un pārbaudei, darba aizsardzības koordinators, kā arī būvprojekta vadītājs.]  [10:  Atbilstoši Ministru kabineta 2018. gada 20. marta noteikumu Nr. 169 "Būvspeciālistu kompetences novērtēšanas un patstāvīgās prakses uzraudzības noteikumi", Ministru kabineta 2013.gada 8.oktobra noteikumu Nr.1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" un būvniecības speciālistu sertifikācijas institūciju noteiktajām prasībām. Atbildīgais par elektroietaises ekspluatāciju, atbildīgais par darba organizāciju un atbildīgais par darbu izpildi elektroietaisē var būt tāds kvalificēts nodarbinātais, kuram ir piešķirta elektroietaises darba spriegumam atbilstoša elektrodrošības grupa un ir zināšanas par konkrēto elektroietaisi un tās konstrukciju un darba pieredze uzticēto pienākumu veikšanai (MK not. Nr. 1041 32.p.).]  [11:  Viens speciālists var būt ar pieredzi un profesionālo kvalifikāciju vairākās darbības sfērās.] 

	1. Kandidāts iesniedz informāciju atbilstoši Nolikuma 2. pielikumam "Kvalifikācija".
1. Kandidāts iesniedz būvspeciālistu apliecības par elektrodrošības grupas piešķiršanu[footnoteRef:12] (ja attiecināms). [12:  Saskaņā ar Ministru kabineta 2013.gada 8.oktobra noteikumu Nr.1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" 21. punktu.] 

1. Kandidāts iesniedz darba aizsardzības koordinatora profesionālo kvalifikāciju apliecinošus dokumentus.
1. Komisija pārbauda informāciju par būvspeciālistu profesionālo kvalifikāciju  un pieredzi Būvspeciālistu reģistrā https://bis.gov.lv/bisp/lv/specialist_certificates vai attiecīgās sertificēšanas institūcijas reģistrā.
1. Būvspeciālistu profesionālo kvalifikāciju un pieredzi pamatojošie dokumenti nav jāiesniedz, ja šī informācija ir pieejama Būvspeciālistu reģistrā https://bis.gov.lv/bisp/lv/specialist_certificates. 
1. Ja Būvspeciālistu reģistrā nav pieejama visa šajā punktā prasītā informācija, kandidāts iesniedz dokumentus, kuri nepārprotami apliecina šajā punktā prasīto būvspeciālistu profesionālo kvalifikāciju  un pieredzi (piemēram: sertifikātus, izdruku no BIS, atsauksmi, izziņu, aktu vai citu dokumentu).
1. Komisijai ir tiesības pieprasīt kandidātam iesniegt papildu dokumentus, lai pārbaudītu tā atbilstību šī punkta prasībām. 
1. [bookmark: _Hlk216303284]Ja piesaistītais speciālists  nav darba tiesiskajās attiecībās ar kandidātu, tad papildus klāt ir jāpievieno savstarpēja vienošanās vai abpusējs apliecinājums par attiecīgā darbinieka piekrišanu dalībai iepirkumā un uzvaras gadījumā, arī līguma izpildē.


	7.9.1. 
	vismaz 1 (viens) speciālists – atbildīgais būvdarbu vadītājs[footnoteRef:13], kuram ir: [13:  Saskaņā ar  Ministru kabineta 2014.gada 19.augusta noteikumu Nr.500 "Vispārīgie būvnoteikumi" 95. punktu būvdarbus veic sertificēta atbildīgā būvdarbu vadītāja vadībā, ko ieceļ galvenais būvdarbu veicējs. Saskaņā ar 99. un 100. punktu atbildīgā būvdarbu vadītāja pienākums ir nodrošināt kvalitatīvu būvdarbu veikšanu atbilstoši būvprojektam un darbu veikšanas projektam, kā arī ievērojot citus būvniecību reglamentējošos normatīvos aktus un būvizstrādājumu izmantošanai noteiktās tehnoloģijas. ] 

1) sertifikāts reglamentētā sfērā "Elektroietaišu izbūves darbu no 110 kV līdz 400 kV vadīšana un būvuzraudzība";
2) sertifikācijas virziens "110-400 kV sprieguma gaisvadu līnijas";
3) pieredze: kā atbildīgais būvdarbu vadītājs ir vadījis 110 kV vai augstāka sprieguma gaisvadu līnijas izbūves, pārbūves vai balstu maiņas darbus, kuru ietvaros kopumā izbūvēti, pārbūvēti vai nomainīti vismaz 50 balsti;
4) minēto pieredzi apliecina iepriekšējo 10 (desmit) gadu laikā vismaz 2 (divi) izpildīti līgumi ar kopējo vērtību vismaz 4 000 000 (četri miljoni euro);
5) latviešu valodas prasmes vismaz vidējā līmeņa 2. pakāpē (B2)[footnoteRef:14] (šo prasību var izpildīt, arī piesaistot tulku, ko nodrošina kandidāts vai pretendents);  [14:  Saskaņā ar Ministru kabineta 2022. gada 8. marta noteikumu Nr. 157 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi" 7. un 12.4. punktu.] 

6) var papildus veikt darbu vadītāja pienākumus, nevar papildus veikt cita speciālista pienākumus.
	

	7.9.2. 
	vismaz 2 (divi) darbu vadītāji, kuriem kopumā ir sertifikāti:
1) reglamentētā sfērā "Elektroietaišu izbūves darbu no 110 kV līdz 400 kV vadīšana un būvuzraudzība" sertifikācijas virziens "110-400 kV sprieguma gaisvadu līnijas";
2) reglamentētā sfērā "Ēku būvdarbu vadīšana un būvuzraudzība".
	

	7.9.3. 
	vismaz 4 (četri) speciālisti – atbildīgais par darba izpildi[footnoteRef:15], kuram ir: [15:  Atbildīgais par darba izpildi veic pienākumus, kas noteikti Ministru kabineta 2013.gada 8.oktobra noteikumu Nr.1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" 36. punktā.] 

1) piešķirta C augstsprieguma  elektrodrošības grupa[footnoteRef:16]; [16:  C augstsprieguma  elektrodrošības grupa saskaņā ar Ministru kabineta 2013.gada 8.oktobra noteikumu Nr.1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" 11.5. punktu, kas iegūta šajos noteikumos noteiktajā kārtībā.] 

2) latviešu valodas prasmes vismaz vidējā līmeņa 2. pakāpē (B2)[footnoteRef:17] (šo prasību var izpildīt, arī piesaistot tulku, ko nodrošina kandidāts vai pretendents); [17:  Saskaņā ar Ministru kabineta 2022. gada 8. marta noteikumu Nr. 157 "Noteikumi par valsts valodas zināšanu apjomu, valsts valodas prasmes pārbaudes kārtību un valsts nodevu par valsts valodas prasmes pārbaudi" 7. un 12.4. punktu.] 

3) var papildus veikt pienākumus, kas saistīti ar būvniecības un montāžas darbiem un tehnisko parametru mērīšanas un pārbaudes darbiem.
	

	7.9.4. 
	vismaz 1 (viens) speciālists elektroietaišu tehnisko parametru mērīšanai un pārbaudei, kuram ir:
1) sertifikāts nereglamentētā sfērā "110-400 kV sprieguma elektroietaišu tehnisko parametru mērīšana un pārbaude"; 
2) var papildus veikt atbildīgā par darba izpildi pienākumus.
	

	7.9.5. 
	vismaz 4 (četri) elektroietaišu montāžas speciālisti, kuriem ir:
1) sertifikāts nereglamentētā sfērā "Elektroietaišu montāža" sertifikācijas virziens "110-400 kV sprieguma gaisvadu līnijas";
2) var papildus veikt atbildīgā par darba izpildi pienākumus.
	

	7.9.6. 
	vismaz 1 (viens) darba aizsardzības koordinators[footnoteRef:18], kurš ir: [18:  Atbilstoši Ministru kabineta 25.02.2003. noteikumu Nr.92 "Darba aizsardzības prasības, veicot būvdarbus" 8.1 punkta prasībām, kas veic šo noteikumu 15. un 16. punktā noteiktos pienākumus.] 

1) normatīvajos aktos noteiktajā kārtībā saņēmis būvprakses sertifikātu būvdarbu vadīšanas vai būvuzraudzības jomā un atbilst vismaz vienai no šādām prasībām:
a) apguvis pamatlīmeņa zināšanas darba aizsardzībā (teorijas sadaļu) un specializētās darba aizsardzības zināšanas būvniecībā;
b) ieguvis pirmā līmeņa profesionālo augstāko izglītību darba aizsardzības jomā;
vai
2) ieguvis otrā līmeņa profesionālo augstāko izglītību darba aizsardzības jomā.
	

	7.9.7. 
	vismaz 1 (viens) projektēšanas speciālists energoapgādes objektu būvprojektu izstrādes pakalpojuma sniegšanai, kuram ir:
1) sertifikāts reglamentētā sfērā "110 - 400 kV sprieguma elektroietaišu projektēšana", sertifikācijas virziens  "Gaisvadu līnijas";
2) sertifikāts "Ēku konstrukciju projektēšana";
3) pieredze: iepriekšējo 10 (desmit) gadu laikā veicis būvprojekta vai tehniskā risinājuma izstrādi 110 kV vai augstāka sprieguma elektropārvades līniju izbūves, pārbūves, balstu vai vadu maiņas darbiem. 
Ja kandidāts ir personu apvienība, tad šajā punktā noteiktās prasības izpilda apvienības dalībnieks, kurš 110 kV elektropārvades līnijas “Salacgrīva – Stiene” projektēšanas darbus.
	

	7.10. 
	Informācija par iepirkuma līguma izpildē iesaistītajiem apakšuzņēmējiem, kuru sniedzamo pakalpojumu vērtība ir vismaz 10 000 EUR.
Kandidāts var balstīties uz citu personu saimnieciskajām un finansiālajām iespējām, ja tas ir nepieciešams Iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā kandidāts pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā Iepirkuma līguma izpildē. 
Pasūtītājs prasa, lai kandidāts un persona, uz kuras saimnieciskajām un finansiālajām iespējām tas balstās, ir solidāri atbildīgi par Iepirkuma līguma izpildi[footnoteRef:19].  [19:  Saskaņā ar SPSIL 51. panta astoto daļu] 

Ja tas ir nepieciešams Iepirkuma līguma izpildei, kandidāts var balstīties uz citu personu tehniskajām un profesionālajām iespējām, ja kandidāts pierāda Pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. 
Kandidāts, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas[footnoteRef:20]. [20:  Saskaņā ar SPSIL 52. panta ceturto daļu] 

	1. Ja kandidāts piesaista apakšuzņēmējus vai balstās uz to iespējām, kandidāts kopā ar pieteikumu iesniedz informāciju saskaņā ar Nolikuma 3. pielikumu "Apakšuzņēmēji" un 4. pielikumu "Apakšuzņēmēja apliecinājums".
2. Kandidāts informāciju par apakšuzņēmējiem var sniegt tiktāl, ciktāl tā tam ir pieejama, iesniedzot piedāvājumu, šo informāciju varēs precizēt.
3. Ja kandidāts balstās uz citas personas saimnieciskajām un finansiālajām iespējām, kandidāts iesniedz līgumu vai vienošanos, kas apliecina solidāro atbildību par Iepirkuma līguma izpildi. 
4. Ja pieteikumu iesniedz piegādātāju apvienība, tad papildus iesniedz vienošanos par piegādātāju apvienības izveidi vai sabiedrības līgumu, norādot informāciju par piegādātāju apvienībā ietilpstošajiem dalībniekiem, apvienošanās mērķi, piegādātāju apvienības pilnvaroto pārstāvi, atbildības sadalījumu, konkrētus darbus, nododamās Iepirkuma līguma daļas vērtību EUR bez PVN un procentos. Personu apvienības sastāvs vai uzbūve nevar tikt mainīta laikā pēc pieteikuma iesniegšanas līdz brīdim, kad Pasūtītājs pieņem lēmumu par Iepirkuma rezultātu.


8. NOSACĪJUMI ĀRVALSTU SPECIĀLISTU PIESAISTEI
8.1. Ja būvspeciālists ir persona, kuras mītnes valsts ir Eiropas Savienības dalībvalsts  vai Eiropas Brīvās tirdzniecības asociācijas dalībvalsts un kuras sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice), tad tā kvalifikācijai jāatbilst speciālista reģistrācijas valsts prasībām attiecīgo darbu veikšanai. Kandidātam pirms līguma noslēgšanas būs jāiesniedz:
8.1.1. dokumenti vai to kopijas, kas apliecina speciālista kvalifikāciju mītnes valstī un šo dokumentu tulkojums latviešu valodā;
8.1.2. pierādījumus, ka par speciālistu normatīvajos aktos noteiktajā kārtībā atzīšanas institūcijai ir iesniegta deklarācija par īslaicīgu profesionālo pakalpojumu sniegšanu Latvijas Republikā reglamentētā profesijā, ja attiecināms.
8.1.3. Ja būvspeciālists ir no ārvalsts, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts, tad kandidāts vai pretendents:
8.1.3.1. iesniedz dokumentus latviešu vai angļu valodā, kas apliecina, ka būvspeciālista izglītība un kvalifikācija ir atzīta atbilstoši Latvijas Republikā likuma "Par reglamentētajām profesijām un profesionālās kvalifikācijas atzīšanu" un Latvijas Republikas Ministru kabineta 2021.gada 21.janvāra noteikumiem Nr.47 "Īslaicīgu profesionālo pakalpojumu sniegšanas kārtība Latvijas Republikā reglamentētā profesijā" prasībām;
8.1.3.2. nodrošina, ka speciālistam uz līguma noslēgšanas brīdi būs Latvijas Republikā spēkā esošs būvprakses sertifikāts attiecīgajā jomā un ka līdz līguma noslēgšanas brīdim, speciālists būs saņēmis Latvijas Republikā spēkā esošu attiecīgās jomas sertifikātu. 
8.2. Reglamentētās profesijas elektroinženierim (reglamentētā profesionālā darbība – elektroietaišu projektēšana) un elektrisko iekārtu speciālistam (reglamentētā profesionālā darbība – elektroietaišu izbūves darbu vadīšana un būvuzraudzība), kurš profesionālo kvalifikāciju apliecinošus dokumentus ir saņēmis ārvalstīs, ir jāsaņem Latvijas Elektroenerģētiķu un Energobūvnieku asociācijas (LEEA) Specializētā sertifikācijas centra  profesionālās kvalifikācijas atzīšanas apstiprinājums, lai varētu strādāt Latvijā. Papildus LEEA Specializētais sertifikācijas centrs veic atļaujas piešķiršanu īslaicīgu pakalpojumu veikšanai LR reglamentētajā profesijā elektroenerģētikas nozarē.
8.3. Ja darba uzdevuma izpildei piesaista ārvalstu speciālistu un darba uzdevuma izpilde jāveic AS "Augstsprieguma tīkls" darbā esošās elektroietaisēs, tad pakalpojuma sniedzējs nodrošina apmācību darba aizsardzības jautājumos (darba aizsardzības instrukcijas) un instruē par iespējamiem riskiem un elektrodrošības pasākumiem darba vietā, kā arī par pasākumiem to novēršanai vai mazināšanai darba aizsardzības jautājumos saskaņā ar normatīvajiem aktiem, tai skaitā:
8.3.1.1. Ministru kabineta 25.02.2003. noteikumi Nr.92 "Darba aizsardzības prasības, veicot būvdarbus";
8.3.1.2. Ministru kabineta 08.10.2013. noteikumi Nr. 1041 "Noteikumi par obligāti piemērojamo energostandartu, kas nosaka elektroapgādes objektu ekspluatācijas organizatoriskās un tehniskās drošības prasības" (turpmāk - MK noteikumi Nr. 1041);
8.3.1.3. Latvijas Energostandarts LEK-025 „DROŠĪBAS PRASĪBAS, VEICOT DARBUS ELEKTROIETAISĒS (4.izdevums)”;
8.3.1.4. "Instrukcija par darbuzņēmēju darba organizāciju AS "Augstsprieguma tīkls" darbā esošās elektroietaisēs un to aizsargjoslās.";
8.3.1.5. "Darba instrukcija AS “Augstsprieguma tīkls” nolīgtajiem darbuzņēmējiem"; "JSC “Augstsprieguma tīkls” Job Instruction for the contractors";
8.3.2. Ja darbus elektroietaisē veic nodarbinātie, kuriem nav piešķirta elektrodrošības grupa, tos atļauts veikt saskaņā ar norīkojumu uzrauga klātbūtnē atbilstoši MK noteikumiem Nr. 1041.
8.3.3. Kandidāta vai pretendenta atbildīgajiem speciālistiem Iepirkuma līguma izpildes laikā jāspēj komunicēt ar Pasūtītāju latviešu valodā vai arī nepieciešamības gadījumā ar tulka starpniecību, ko nodrošina kandidāts vai pretendents. Ja darba procesā komunikācijai tiek nodrošināts tulks, tad tulkam jāpiedalās AST veiktajā personāla sākotnējā instruktāžā; AST veiktajā mērķa instruktāžā darba vietā; jāpiedalās gadījumos, kad AST personālam nepieciešams kontaktēties ar pakalpojuma sniedzēju, kas nepārzina latviešu valodu; jāpiedalās pakalpojuma sniedzēja personāla iepazīstināšanā ar citu darba organizācijas dokumentāciju.
9. EIROPAS VIENOTAIS IEPIRKUMA PROCEDŪRAS DOKUMENTS
9.1. Saskaņā ar SPSIL 56. pantu Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām kandidātu atlases prasībām. kandidāts iesniedz atsevišķu Eiropas vienoto iepirkuma procedūras dokumentu (I-IV un VI daļa) par katru personu, uz kuras iespējām kandidāts balstās, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām kandidātu atlases prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Kandidāts var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja kandidāts apliecina, ka dokumentā iekļautā informācija ir pareiza. Pasūtītājs jebkurā Iepirkuma stadijā ir tiesīgs prasīt, lai kandidāts iesniedz visus vai daļu no dokumentiem, kas apliecina atbilstību Nolikumā noteiktajām kandidātu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Eiropas vienotais iepirkuma procedūras dokuments pieejams Elektroniskās iepirkumu sistēmas tīmekļvietnē: http://espd.eis.gov.lv/. Aizpildīto Eiropas vienoto iepirkuma procedūras dokumenta veidlapu kandidāts pievieno piedāvājuma kvalifikācijas dokumentiem. 
10. APAKŠUZŅĒMĒJI, PERSONAS, UZ KURU IESPĒJĀM KANDIDĀTS BALSTĀS, PERSONĀLS, TO PIESAISTE UN NOMAIŅA
10.1. Apakšuzņēmēju piesaistes gadījumā kandidāts norāda visus paredzamos apakšuzņēmējus un norāda apakšuzņēmējiem izpildei nododamās Līguma daļas, darbu veidus un to apmēru (Nolikuma 3. pielikums). Papildus pieteikuma dokumentiem kandidāts pievieno visu piesaistīto apakšuzņēmēju parakstītus apliecinājumus par piekrišanu un apņemšanos izpildīt norādīto Līguma daļu atbilstoši paraugam Nolikuma 4. pielikumā. 
10.2. Kandidāts informāciju par apakšuzņēmējiem var sniegt tiktāl, ciktāl tā tam ir pieejama. Iesniedzot piedāvājumu, šo informāciju varēs precizēt.
10.3. Ja kandidāts piesaista personu, uz kuras iespējām kandidāts balstās, lai apliecinātu savu kvalifikācijas atbilstību Nolikumā noteiktajām prasībām, kandidāts iesniedz informāciju par šādām personām izpildei nododamo Līguma daļu, vai lomu Iepirkuma līguma izpildē un to apjoma aprakstu (Nolikuma 3. pielikums), kā arī personas, uz kuras iespējām kandidāts balstās, lai apliecinātu savu kvalifikācijas atbilstību Nolikumā noteiktajām prasībām, parakstītu apliecinājumu par piekrišanu un apņemšanos izpildīt norādīto Līguma daļu (Nolikuma 4. pielikums) vai vienošanos, līgumu vai citu dokumentu par lomu sadalījumu Iepirkuma līguma izpildē. 
10.4. Pretendents, ar kuru Iepirkuma rezultātā tiks noslēgts Iepirkuma līgums, nav tiesīgs bez rakstveida saskaņošanas ar Pasūtītāju veikt piedāvājumā / pieteikumā norādītā personāla un apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
10.5. Piedāvājumā / pieteikumā norādītā personāla nomaiņa pieļaujama tikai SPSIL, Nolikumā un Iepirkuma līgumā norādītajā kārtībā un gadījumos. 
11. [bookmark: _Hlk22131744]PIETEIKUMU IESNIEGŠANA UN KANDIDĀTU VĒRTĒŠANA
11.1. Kandidāts pieteikumu sagatavo saskaņā Nolikuma 1. pielikumu "Pieteikums" un iesniedz kopā ar Nolikuma 7. punktā noteiktajiem kvalifikācijas dokumentiem.
11.2. Kandidāts var grozīt un papildināt pieteikumu tikai līdz to iesniegšanas termiņa beigām.
11.3. Kandidāts pieteikumu iesniedz līdz EIS e-konkursu apakšsistēmā (www.eis.gov.lv) norādītajam piedāvājumu iesniegšanas termiņam (pēc Latvijas laika).
11.4. Komisija iesniegtos pieteikumus atver ne ātrāk kā četras stundas pēc to iesniegšanas termiņa beigām, publicējot kandidātus, to pieteikumu iesniegšanas datumu un laiku. Pieteikumu atvēršanas sanāksmes protokola izraksts ir brīvi pieejams EIS e-konkursu apakšsistēmā.
11.5. Komisija pēc pieteikumu iesniegšanas termiņa beigām izvērtē pieteikumus slēgtās sēdēs un atlasa kandidātus saskaņā ar Nolikuma 7. punktā noteiktajām kandidātu atlases prasībām, nepiemērojot kandidātu skaita samazināšanu.
11.6. Komisija nepieņem un neizskata pieteikumus, kas iesniegti ārpus EIS e-konkursu apakšsistēmas vai pēc to iesniegšanas termiņa beigām.
11.7. Ja kandidāts, kurš būtu uzaicināms iesniegt sākotnējo piedāvājumu, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām kandidātu atlases prasībām, Komisija pirms lēmuma pieņemšanas par kandidātu atlases rezultātiem pieprasa iesniegt dokumentus, kas apliecina kandidāta atbilstību kandidātu atlases prasībām.
11.8. Ja Komisija konstatē, ka pieteikumā ietvertā vai kandidāta iesniegtā informācija vai dokuments ir neskaidrs vai nepilnīgs, tā pieprasa, lai kandidāts vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem. Komisija termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
11.9. Ja Komisija ir pieprasījusi izskaidrot vai papildināt pieteikumā ietverto vai kandidāta iesniegto informāciju, bet kandidāts to nav izdarījis atbilstoši Komisijas noteiktajām prasībām, Komisija pieteikumu vērtē pēc savā rīcībā esošās informācijas.
11.10. Kandidāts tiek izslēgts no turpmākās dalības Iepirkumā un pieteikums netiek tālāk izvērtēts, ja Komisija konstatē, ka kandidāts:
11.10.1. neatbilst kādai no Nolikuma 7. punktā norādītajai prasībai;
11.10.2. nav iekļāvis Nolikumā pieprasīto informāciju un/vai iekļautā informāciju neatbilst Nolikumam.
11.11. Pēc pieteikumu izvērtēšanas Komisija pieņem lēmumu par kandidātiem, kuri uzaicināmi iesniegt sākotnējos piedāvājumus.
11.12. Ja pieteikumu ir iesniedzis tikai viens kandidāts, Komisija var:
11.12.1. pieņemt lēmumu pārtraukt Iepirkumu saskaņā ar SPSIL 47. panta 14. daļas 1. punktu;
11.12.2. nepieņemt lēmumu pārtraukt iepirkuma procedūru, ņemot vērā to, ka Pasūtītājs pirms Iepirkuma izsludināšanas ir rīkojis SPSIL 22. panta 2.1 daļas prasībām atbilstošu apspriedi ar piegādātājiem.
11.13. Pasūtītājs informē visus kandidātus par pieņemto lēmumu SPSIL 37. panta noteiktajā kārtībā.
12. UZAICINĀJUMS IESNIEGT SĀKOTNĒJOS PIEDĀVĀJUMUS 
12.1. Iepirkuma 2. posmā "Piedāvājumu atlase" Pasūtītājs rakstiski vienlaikus uzaicina kvalificētos kandidātus noteiktā termiņā iesniegt sākotnējos tehniskos un finanšu piedāvājumus.
12.2. Nolikuma 5.–9. pielikums ir pievienots informatīviem nolūkiem. Tehnisko specifikāciju un Līguma projekta galīgo redakciju Pasūtītājs nosūtīs tiem kandidātiem, kuri tiks uzaicināti iesniegt piedāvājumu Iepirkuma 2. posmā.
12.3. Uzaicinājumā iesniegt sākotnējos piedāvājumus Pasūtītājs ietver Noteikumu 81. punktā noteikto informāciju, tajā skaitā prasības piedāvājuma nodrošinājumam, piedāvājumu izvērtēšanas kritēriji un to īpatsvars nozīmīguma secībā, informāciju par iepirkuma priekšmetu vai tehniskās specifikācijas un citi nepieciešamie dokumenti, iepirkuma līguma projekts u.c.
12.4. Pasūtītājs vienojas ar kandidātiem par piedāvājumu iesniegšanas termiņu, ko nosaka uzaicinājumā iesniegt piedāvājumu. Ja Pasūtītājs nevar vienoties ar kandidātiem par piedāvājumu iesniegšanas termiņu, tas nosaka tādu piedāvājumu iesniegšanas termiņu, kas pēc tam, kad nosūtīts uzaicinājums iesniegt piedāvājumu, nav īsāks par 10 dienām.
12.5. Ja Komisija pagarina sākotnējo piedāvājumu iesniegšanas termiņu, Pasūtītājs par to vienlaikus informē kandidātus, kuri uzaicināti iesniegt sākotnējos piedāvājumus. Šāda piedāvājumu iesniegšanas termiņa pagarināšana nav uzskatāma par grozījumiem Iepirkuma dokumentos.
12.6. Ja Komisija izdara grozījumus uzaicinājumā iesniegt sākotnējos piedāvājumus, sākotnējo piedāvājumu iesniegšanas minimālais termiņš pēc dienas, kad Pasūtītājs par to informējis kandidātus, kuri uzaicināti iesniegt sākotnējos piedāvājumu, ir vismaz puse no sākotnēji noteiktā sākotnējo piedāvājumu iesniegšanas termiņa, bet ne īsāks par septiņām dienām. Izdarot grozījumus Iepirkuma dokumentos, Pasūtītājs būtiski nemaina tehniskās specifikācijas vai citas prasības.
13. PIEDĀVĀJUMA NODROŠINĀJUMS
13.1. Iepirkuma 2. posmā "Piedāvājumu atlase" pretendenta iesniegtā piedāvājuma derīguma termiņš ir vismaz 120 (viens simts divdesmit) dienas, skaitot no piedāvājumu atvēršanas dienas. Ja objektīvu iemeslu dēļ noteikto termiņu nav iespējams ievērot, Pasūtītājs var lūgt pagarināt piedāvājuma nodrošinājuma termiņu.
13.2. Pasūtītājs nosaka piedāvājuma nodrošinājuma apmēru 100 000 EUR (simts tūkstoši euro).
13.3. Pretendents kopā ar piedāvājumu iesniedz piedāvājuma nodrošinājumu, kuru pretendents ir tiesīgs iesniegt vienā no veidiem:
13.3.1. kredītiestādes garantija, kas atbilst šādiem nosacījumiem: to izsniegusi Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta kredītiestāde/kredītiestādes filiāle/ārvalsts kredītiestādes filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā; tā ir iesniegta atbilstoši Nolikumā 11. pielikumā noteiktajai formai; tā satur neatsaucams apsolījums samaksāt Pasūtītājam pēc tā pirmā pieprasījuma pilnu nodrošinājuma summu, ja ir iestājušies piedāvājuma nodrošinājuma samaksas nosacījumi; tā ir parakstīta ar drošu elektronisko parakstu;
13.3.2. apdrošināšanas polise, kas atbilst šādiem nosacījumiem: to izsniegusi Latvijas Republikā vai citā Eiropas Savienības vai Eiropas Ekonomiskās zonas dalībvalstī reģistrēta apdrošināšanas sabiedrība/ārvalsts apdrošināšanas filiāle, kas Latvijas Republikas normatīvajos tiesību aktos noteiktajā kārtībā ir uzsākusi pakalpojumu sniegšanu Latvijas Republikas teritorijā; tā ir iesniegta atbilstoši Nolikumā 11. pielikumā noteiktajai formai; tā satur neatsaucams apsolījums samaksāt Pasūtītājam pēc tā pirmā pieprasījuma pilnu nodrošinājuma summu, ja ir iestājušies piedāvājuma nodrošinājuma samaksas nosacījumi; tā ir parakstīta ar drošu elektronisko parakstu; tai ir pievienots kredītiestādes maksājuma uzdevumu, kas apliecina, ka pretendents ir veicis apdrošināšanas prēmijas maksājumu apdrošināšanas polisē noteiktajā apjomā un termiņā;
13.3.3. Nolikuma 13.2. punktā norādītās naudas summas iemaksa Pasūtītāja kontā, kas norādīts Nolikuma 1.1.2. punktā, maksājuma mērķi norādot: "Piedāvājuma nodrošinājums Iepirkumā ID Nr. AST 2026/84-ES".
13.4. Piedāvājuma nodrošinājums ir spēkā īsākajā no šādiem termiņiem:
13.4.1. piedāvājuma nodrošinājuma spēkā esības minimālajā termiņā, vismaz 120 (viens simts divdesmit) dienas, skaitot no piedāvājumu atvēršanas dienas;
13.4.2. līdz dienai, kad izraudzītais pretendents iesniedz saistību izpildes nodrošinājumu;
13.4.3. līdz Iepirkuma līguma noslēgšanai.
13.5. Nodrošinājuma devējs izmaksā Pasūtītājam piedāvājuma nodrošinājuma summu, ja:
13.5.1. pretendents atsauc savu piedāvājumu, kamēr ir spēkā piedāvājuma nodrošinājums;
13.5.2. pretendents, kuram piešķirtas Iepirkuma līguma slēgšanas tiesības, Pasūtītāja noteiktajā termiņā nav iesniedzis tam Iepirkuma līgumā paredzēto saistību izpildes nodrošinājumu;
13.5.3. pretendents, kuram piešķirtas Iepirkuma līguma slēgšanas tiesības, neparaksta Iepirkuma līgumu Pasūtītāja noteiktajā termiņā.
13.6. Pasūtītājs nodrošina piedāvājuma nodrošinājuma kredītiestādes garantijas oriģināla atgriešanu vai naudas summas atmaksu 10 (desmit) darbdienu laikā pēc dienas, kad pretendents ir iesniedzis Pasūtītājam rakstisku pieprasījumu un ir iestājies kāds no šiem nosacījumiem:
13.6.1. pretendentam, kuram nav piešķirtas Iepirkuma līguma slēgšanas tiesības:
13.6.1.1. pēc Iepirkuma līguma noslēgšanas ar uzvarējušo pretendentu;
13.6.1.2. pēc paziņojuma par Iepirkuma izbeigšanu vai pārtraukšanu;
13.6.2. pretendentam, kuram ir piešķirtas Iepirkuma līguma slēgšanas tiesības, kad Pasūtītāja noteiktajā termiņā ir iesniegts Iepirkuma līgumā paredzētais saistību izpildes nodrošinājums.
14. PIEDĀVĀJUMU IESNIEGŠANA UN ATVĒRŠANA
14.1. Iepirkuma 2. posmā "Piedāvājumu atlase" pretendents piedāvājumā iekļauj šādus dokumentus:
14.1.1. piedāvājuma vēstule saskaņā ar Nolikuma 5. pielikumu;
14.1.2. piedāvājuma nodrošinājums saskaņā ar Nolikuma 6. pielikumu;
14.1.3. tehniskais piedāvājums saskaņā ar Nolikuma 7. pielikumu "Tehniskais uzdevums", kas aktualizēts 28.08.2026.;
14.1.4. finanšu piedāvājums saskaņā ar Nolikuma 9. pielikumu.
14.2. Pretendents var grozīt un papildināt piedāvājumu tikai līdz to iesniegšanas termiņa beigām.
14.3. Pretendents nevar iesniegt piedāvājuma variantus. Piedāvājums iesniedzams par visu Iepirkuma priekšmeta apjomu kopā. Pretējā gadījumā Pasūtītājs noraida pretendenta piedāvājumu.
14.4. Pretendents piedāvājumu iesniedz elektroniski EIS e-konkursu apakšsistēmā līdz Iepirkuma sadaļā norādītajam termiņam. 
14.5. Komisija iesniegtos piedāvājumus atver ne ātrāk kā četras stundas pēc to iesniegšanas termiņa beigām, publicējot informāciju par pretendentiem, piedāvāto kopējo līgumcenu, piedāvājumu iesniegšanas datumu un laiku. Piedāvājumu atvēršanas sanāksmes protokola izraksts ir brīvi pieejams EIS e-konkursu apakšsistēmā.
14.6. Komisija nepieņem un neizskata piedāvājumus, kas iesniegti ārpus EIS e-konkursu apakšsistēmas vai pēc to iesniegšanas termiņa beigām.
15. PIEDĀVĀJUMU IZVĒRTĒŠANA
15.1. Piedāvājumus Komisija izvērtē slēgtās sēdēs. 
15.2. Komisija veic pretendentu iesniegto piedāvājumu, to noformējuma, derīguma termiņa pārbaudi. Noformējuma trūkumu gadījumā Komisija izvērtē to būtiskumu un lemj par piedāvājuma tālāku izskatīšanu. 
15.3. Komisija ir tiesīga neizvērtēt piedāvājumu, ja konstatē, ka:
15.3.1. piedāvājums nav parakstīts;
15.3.2. piedāvājumam ir tādi noformējuma trūkumi, kas būtiski ietekmē piedāvājuma vērtēšanu;
15.3.3. pretendents iesniedzis piedāvājuma variantus.
15.4. Komisija veic iesniegto finanšu piedāvājumu vērtēšanu (bez PVN). 
15.5. Komisija veic aritmētisko kļūdu pārbaudi pretendentu piedāvājumos. Konstatējot aritmētisku kļūdu, Komisija šo kļūdu labo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Vērtējot finanšu piedāvājumu, kurā bijušas aritmētiskas kļūdas, Komisija ņem vērā labojumus.
15.6. Komisija pārbauda, vai nav iesniegts nepamatoti lēts piedāvājums:
15.6.1. Ja Komisija konstatē, ka piedāvājums var būt nepamatoti lēts, tā rakstiski pieprasa detalizētu paskaidrojumu par būtiskiem piedāvājuma realizācijas nosacījumiem.
15.6.2. Komisija, konsultējoties ar pretendentu, izvērtē tā sniegtos skaidrojumus. 
15.6.3. Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
15.7. Ja Komisija konstatē, ka pretendenta piedāvājumā iesniegtā informācija vai dokuments ir neskaidrs vai nepilnīgs, tā pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Komisija termiņu nepieciešamās informācijas vai dokumenta iesniegšanai nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
15.8. Ja Komisija ir pieprasījusi izskaidrot vai papildināt pretendenta piedāvājumā iesniegto informāciju, bet pretendents to nav izdarījis atbilstoši Komisijas noteiktajām prasībām, Komisija piedāvājumu vērtē pēc savā rīcībā esošās informācijas.
15.9. Komisija veic sarunas ar pretendentiem par to sākotnējiem un visiem turpmākajiem piedāvājumiem, lai uzlabotu to saturu, izņemot galīgos piedāvājumus. Sarunas nenotiek par Pasūtītāja noteiktajām minimālajām piedāvājumiem izvirzītajām prasībām un piedāvājumu izvērtēšanas kritērijiem.
15.10. Komisija var pieņemt lēmumu nerīkot sarunas un piešķirt Iepirkuma līguma slēgšanas tiesības, balstoties uz sākotnējiem piedāvājumiem.
15.11. Sarunu laikā Komisija nodrošina vienlīdzīgu attieksmi pret visiem pretendentiem. Komisija sniedz pretendentiem informāciju nediskriminējošā veidā, tādējādi neradot kādam pretendentam priekšrocības.
15.12. Komisija rakstiski informē visus pretendentus par visām tehnisko specifikāciju vai citām Iepirkuma dokumentu izmaiņām. Komisija nodrošina, ka pretendentu rīcībā ir pietiekams laiks, lai tie varētu izmainīt un atkārtoti iesniegt grozītos piedāvājumus.
15.13. Ja Komisija plāno pabeigt sarunas, tā informē pretendentus un nosaka vienotu termiņu jebkuru jaunu vai pārskatītu piedāvājumu iesniegšanai. Komisija pārliecinās, ka galīgie piedāvājumi atbilst izvirzītajām prasībām piedāvājumiem un Iepirkuma dokumentos noteiktajām prasībām. 
15.14. Pēc sākotnējo, ja attiecināms, vai galīgo piedāvājumu izvērtēšanas Komisija pieņem lēmumu par Iepirkuma līguma slēgšanas tiesību piešķiršanu.
16. PIEDĀVĀJUMU VĒRTĒŠANA UN KRITĒRIJI (projekts)
16.1. Komisija izvēlas piedāvājumu pēc kritērija – saimnieciski visizdevīgākais piedāvājums, izmantojot šādus vērtēšanas kritērijus:
	Vērtēšanas kritērija nosaukums un aprēķina metode

	Maksimālais punktu skaits

	1. kritērijā "Kopējā līgumcena", vērtējot pretendenta piedāvāto kopējo līgumcenu EUR bez PVN, kas izriet no pretendenta finanšu piedāvājuma, Komisija piešķir punktus pēc formulas:
C= Cz/Cv x 90, kur:
Cz – zemākā kopējā līgumcena;
Cv – vērtējamā kopējā līgumcena;
90 – maksimālais iegūstamais punktu skaits 1. kritērijā.

	2. kritērijs "Garantijas laiks".
Komisija piešķir punktus šādā kārtībā:
0 punktu, ja garantijas laiks elektrolīniju materiāliem ir 36 mēneši;
2 punkts, ja garantijas laiks elektrolīniju materiāliem ir 48 mēneši;
4 punkti, ja garantijas laiks elektrolīniju materiāliem ir 60 mēneši vai vairāk.
Pretendents piedāvāto garantijas laiku norāda piedāvājuma vēstulē (Nolikuma 5. pielikums). Piedāvājums, kurā garantijas laiks norādīts īsāks par 36 mēnešiem, tiek noraidīts kā neatbilstošs.

	3. kritērijs "Atbildīgā būvdarbu vadītāja papildus pieredze".
Komisija piešķir 2 punktus pretendentam, kas piedāvā atbildīgo būvdarbu vadītāju, kura pieredze pārsniedz Nolikuma 7.9.1. punktā noteikto minimālo prasību, proti, kurš kā atbildīgais būvdarbu vadītājs ir vadījis 110 kV vai augstāka sprieguma gaisvadu līnijas izbūves, pārbūves vai balstu maiņas darbus, kuru ietvaros kopumā izbūvēti, pārbūvēti vai nomainīti vismaz 50 balsti; un minēto pieredzi apliecina iepriekšējo 10 (desmit) gadu laikā vismaz 3 (trīs) izpildīti līgumi ar kopējo vērtību vismaz 4 000 000 (četri miljoni euro).
Pretendents Iepirkuma 1. posmā iesniedz informāciju atbilstoši Nolikuma 2. pielikumam "Kvalifikācija".

	4. kritērijs "Projektēšanas darbu vadītāja sertifikāts".
Komisija piešķir 2 punktus pretendentam, kas nodarbina vismaz 1 (vienu) būvspeciālistu, kuram  ir Latvijas Republikā akreditētas institūcijas izsniegts būvprakses sertifikāts nereglamentētā sfērā "Elektroietaišu projektēšanas darbu vadīšana un uzraudzība (visa veida 110-400 kV)", lai paaugstinātu projektēšanas risinājumu kvalitāti, samazinātu kļūdu un izmaiņu risku būvdarbu laikā, nodrošinātu labāku atbilstību normatīvo aktu un pasūtītāja tehnisko prasību kopumam.
Pretendents Iepirkuma 1. posmā iesniedz informāciju atbilstoši Nolikuma 2. pielikumam "Kvalifikācija".

	5. kritērijā "Vides pārvaldības sistēma" Komisija piešķir:
1 punktu, ja pretendenta uzņēmumā ir izstrādāta vides pārvaldības sistēma, kas atbilst noteiktiem starptautiskiem, Eiropas vai nacionālajiem standartiem (ISO 14001:2015 vai ekvivalents).
Pierādījumi: Pretendents iesniedz ISO 14001:2015 vai ekvivalenta sertifikāta kopiju, vai citus pierādījumus (piemēram, vides pārvaldības sistēmas aprakstu) tam, ka kandidāta uzņēmumā ir izstrādāta un ieviesta vides pārvaldības sistēma, kas balstīta noteiktiem starptautiskiem, Eiropas vai nacionālajiem standartiem
	1

	6. kritērijā "Kvalitātes vadības sistēma" Komisija piešķir:
1 punktu, ja pretendenta uzņēmumā ir izstrādāta un ieviesta kvalitātes vadības sistēma, kas atbilst noteiktiem starptautiskiem, Eiropas vai nacionālajiem standartiem (ISO 9001:2015 vai ekvivalents).
Pierādījumi: Pretendents iesniedz ISO 9001:2015 vai ekvivalenta sertifikāta kopiju, vai citus pierādījumus (piemēram, vadības sistēmas apraksts tehniskajā piedāvājumā), ka kandidāta uzņēmumā ir izstrādāta un ieviesta kvalitātes vadības sistēma, kas balstīta uz noteiktiem starptautiskiem, Eiropas vai nacionālajiem standartiem.

	Kopējais maksimālais punktu skaits:
	100


16.2. Vērtēšanas kritēriju kopvērtējums tiks iegūts, saskaitot visos kritērijos iegūtos punktus.
16.3. Par saimnieciski visizdevīgāko piedāvājumu Komisija atzīs piedāvājumu, kurš iegūs visaugstāko kopējo punktu skaitu.
16.4. Ja vismaz divu piedāvājumu kopvērtējums ir vienāds, izšķirojošais piedāvājuma izvēles kritērijs ir 1. kritērijs "Projektēšanas un būvdarbu izmaksu summa".
17. LĒMUMS PAR IEPIRKUMA REZULTĀTU
17.1. Pēc piedāvājumu izvērtēšanas Komisija var pieņemt kādu no šādiem lēmumiem:
17.1.1. piešķirt līguma slēgšanas tiesības pretendentam, kurš piedāvājis Nolikuma prasībām atbilstošu saimnieciski visizdevīgāko piedāvājumu saskaņā ar Nolikuma 16. punktu;
17.1.2. piešķirt līguma slēgšanas tiesības vienīgajam pretendentam, ja piedāvājums ir Nolikuma prasībām atbilstošs un saimnieciski izdevīgs;
17.1.3. izbeigt Iepirkumu bez rezultāta, ja Iepirkumā:
17.1.3.1. nav iesniegti piedāvājumi;
17.1.3.2. pretendenti neatbilst Nolikumā noteiktajām atlases prasībām;
17.1.3.3. iesniegti Nolikuma prasībām neatbilstoši piedāvājumi;
17.1.3.4. piedāvātās līgumcenas neatbilst Pasūtītāja saimnieciskām vai ekonomiskām interesēm un iespējām;
17.1.3.5. jebkurā brīdī pārtraukt Iepirkumu, ja tam ir objektīvs pamatojums.
17.2. Komisijas pieņemtais lēmums tiek apstiprināts Pasūtītāja darbību reglamentējošos iekšējos dokumentos noteiktajā kārtībā.
17.3. Pasūtītājs piecu darbdienu laikā pēc lēmuma pieņemšanas vienlaikus informē visus pretendentus par Iepirkuma rezultātiem.
18. LĪGUMA SLĒGŠANA
18.1. Pasūtītājs slēdz līgumu saskaņā ar Nolikuma 9. pielikumu.
18.2. Līguma projekts var tikt precizēts, pamatojoties uz normatīvajiem aktiem, Nolikumu un izraudzītā pretendenta piedāvājumu.
18.3. Apstākļos, kad vairs nepastāv tiesiski šķēršļi līguma noslēgšanai, izraudzītais pretendents paraksta līgumu ne vēlāk kā 5 (piecu) darba dienu laikā pēc Pasūtītāja pieprasījuma (Pasūtītājs iesniedzis parakstīšanai līguma projektu). Ja izraudzītais pretendents neparaksta līgumu Pasūtītāja noteiktajā termiņā, Pasūtītājs to var uzskatīt par atteikumu slēgt līgumu.
18.4. Ja izraudzītais pretendents atsakās slēgt līgumu ar Pasūtītāju, Komisija pieņem lēmumu slēgt līgumu ar nākamo pretendentu, kurš piedāvājis Nolikuma prasībām atbilstošu saimnieciski visizdevīgāko piedāvājumu un atbilst Nolikuma prasībām. 
18.5. Ja pieņemts lēmums slēgt līgumu ar vienīgo pretendentu vai nākamo pretendentu, kurš piedāvājis saimnieciski visizdevīgāko piedāvājumu, bet tas atsakās slēgt līgumu, Komisija pieņem lēmumu pārtraukt Iepirkumu, neizvēloties nevienu piedāvājumu.
19. FIZISKĀS PERSONAS DATU APSTRĀDE
19.1. Pasūtītājs, Iepirkuma ietvaros apstrādājot personas datus, ievēro Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Regula) prasības, kā arī citas Latvijā spēkā esošajos normatīvajos aktos noteiktās prasības.
19.2. Personas datu apstrāde pamatota ar Regulas 6.panta pirmās daļas b) un c) apakšpunktu un vajadzīga, lai saskaņā ar normatīvajiem aktiem nodrošinātu Iepirkuma norisi, izvērtētu iesniegtos pieteikumus un piedāvājumus, kā arī noslēgtu un izpildītu Iepirkuma līgumu.
19.3. Kandidāts / pretendents ir atbildīgs par tiesisko pamatu par visu savā pieteikumā / piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi tiek piesaistīti, speciālistiem, darbiniekiem, kontaktpersonām u.c.) personas datu apstrādi (tai skaitā par piekrišanu datu apstrādei saņemšanu), kuru veiks Pasūtītājs gan Iepirkumā, gan Iepirkuma līguma izpildē, ja ar pretendentu tiks noslēgts Iepirkuma līgums.
19.4. Normatīvajos aktos noteiktajā kārtībā Pasūtītājs var publiskot personas datus.
19.5. AS "Augstsprieguma tīkls" privātuma paziņojums pieejams tīmekļvietnē https://www.ast.lv/lv/content/privatuma-politika.
20. IEPIRKUMA KOMISIJAS TIESĪBAS UN PIENĀKUMI
20.1. Komisijas tiesības:
20.1.1. rakstiski pieprasīt precizēt iesniegto informāciju un detalizētus paskaidrojumus;
20.1.2. pārbaudīt visu kandidāta vai pretendenta sniegto ziņu patiesumu;
20.1.3. pieaicināt Komisijas darbā ekspertus ar padomdevēja tiesībām;
20.1.4. pieprasīt no pretendenta informāciju par piedāvātās līguma kopējās summas (t.sk. pozīciju) veidošanās mehānismu;
20.1.5. attiecīgajā Iepirkuma daļā pieņemt vai noraidīt jebkuru pieteikumu, piedāvājumu, pārtraukt Iepirkuma norisi un noraidīt visus piedāvājumus jebkurā laikā pirms Iepirkuma līguma slēgšanas, ja tam ir objektīvs pamatojums un tas nav pretrunā ar Latvijas Republikas normatīvajiem aktiem, neatlīdzinot nekādus kandidātu vai pretendentu izdevumus, kas saistīti ar piedāvājumu sagatavošanu un piedalīšanos Iepirkumā;
20.1.6. veikt citas darbības saskaņā ar normatīvajiem aktiem un Nolikumu.
20.2. Komisijas pienākumi:
20.2.1. izskatīt kandidātu pieteikumus vai pretendentu piedāvājumus, kas iesniegti Nolikumā noteiktajā piedāvājumu iesniegšanas termiņā;
20.2.2. pieņemt lēmumu par Iepirkuma norisi un rezultātiem.
21. KANDIDĀTA UN PRETENDENTA TIESĪBAS UN PIENĀKUMI
21.1. Kandidāta un pretendenta tiesības:
21.1.1. laikus pieprasīt Komisijai papildu informāciju par Nolikumu, iesniedzot rakstisku pieprasījumu;
21.1.2. pārsūdzēt Komisijas pieņemto lēmumu SPSIL noteiktajā kārtībā.
21.2. Kandidāta un pretendenta pienākumi:
21.2.1. rakstveidā, uz Komisijas uzdotajiem jautājumiem un Komisijas norādītajā termiņā, sniegt atbildes un paskaidrojumus par pieteikumu vai piedāvājumu;
21.2.2. ievērot visus Nolikumā minētos noteikumus kā pamatu Iepirkuma līguma izpildei. 
22. NOLIKUMA PIELIKUMI
Nolikuma neatņemamas sastāvdaļas ir šādi pielikumi:
1. pielikums "Pieteikums";
2. pielikums "Kvalifikācija";
3. pielikums "Apakšuzņēmēji";
4. pielikums "Apakšuzņēmēja apliecinājums";
5. pielikums "Piedāvājums";
6. pielikums "Piedāvājuma nodrošinājums";
7. [bookmark: _Hlk207708947]pielikums "Tehniskais uzdevums":
7.1. pielikums "Projektēšanas uzdevums";
7.2. pielikums "Trases plāns" (DXF, DWG un PDF formātā);
7.3. pielikums "Vadu horizontālās nobīdes";
7.4. pielikums "Balstu un pamatu slodžu aprēķina nosacījumi";
7.5. pielikums "110 kV izolatora tehniskā specifikācija";
7.6. pielikums "Vadu tehniskā specifikācija";
7.7. pielikums "MF logo un atsauce uz projektu";
7.8. pielikums "Izpilddokumentācijas saturs";
7.9. pielikums "Satiksmes ministrijas tehniskie noteikumi";
7.10. pielikums "Dabas aizsardzības pārvaldes prasības";
7.11. pielikums "Apzīmējumu uznešanas principi un nostādnes";
7.12. pielikums "OPGW tehniskās specifikācijas";
8. pielikums "Finanšu piedāvājums";
9. pielikums "Līguma projekts";
9.1. pielikums "FIDIC Piedāvājuma pielikums".

